stanford-oval/wikipedia huggingface dataset:
עונת 2008/2009 בליגת האלופות
שלב הנוקאאוט > חצי הגמר > סיבוב שני

| 0 | 1 | 2 | 3 | 4 |
| --- | --- | --- | --- | --- |
| 5 May 2009   21:45 | אנגליה ארסנל | 1–3 | אנגליה מנצ'סטר יונייטד | אצטדיון האמירויות, לונדון צופים: 59,867 שיפוט: רוברטו רוסטי, איטליה |
| 5 May 2009   21:45 | ואן פרסי  76' (פ) | (סיקור) | פארק ג'י-סונג  8'   רונאלדו  11', 61' | אצטדיון האמירויות, לונדון צופים: 59,867 שיפוט: רוברטו רוסטי, איטליה |
מנצ'סטר יונייטד ניצחה 4–1 בסיכום שני המשחקים.
| 0 | 1 | 2 | 3 | 4 |
| --- | --- | --- | --- | --- |
| 6 May 2009   21:45 | אנגליה צ'לסי | 1–1 | ספרד ברצלונה | סטמפורד ברידג', לונדון צופים: 37,857 שיפוט: טום הנינג אוברבו (נורווגיה) |
| 6 May 2009   21:45 | אסיין  9' | (סיקור) | אינייסטה  90+3' | סטמפורד ברידג', לונדון צופים: 37,857 שיפוט: טום הנינג אוברבו (נורווגיה) |
1–1 בסיכום שני המשחקים. ברצלונה ניצחה בזכות שערי חוץ.
שלב הנוקאאוט > משחק הגמר

| 0 | 1 | 2 | 3 | 4 |
| --- | --- | --- | --- | --- |
| 27 במאי 2009   21:45 | ספרד ברצלונה | 2–0 | אנגליה מנצ'סטר יונייטד | סטאדיו אולימפיקו, רומא, איטליה צופים: 62,467 שיפוט: מאסימו בוזאקה (שווייץ) |
| 27 במאי 2009   21:45 | סמואל אטו  10'   ליונל מסי  70' | (סיקור) |   | סטאדיו אולימפיקו, רומא, איטליה צופים: 62,467 שיפוט: מאסימו בוזאקה (שווייץ) |
ישראל בתחרות

בית"ר ירושלים הייתה הקבוצה הישראלית שהשתתפה בתחרות. הקבוצה התחילה בשלב המוקדמות השני בו הפסידה לקבוצת ויסלה קרקוב מפולין ולא עברה לשלב הבא.
| 0 | 1 | 2 | 3 | 4 |
| --- | --- | --- | --- | --- |
| 30 ביולי 2008 | ישראל בית"ר ירושלים | 2–1 | פולין ויסלה קרקוב | אצטדיון טדי ירושלים, ישראל צופים: 17,900 שיפוט: פאולו טגליאבנטו (איטליה) |
| 30 ביולי 2008 | אבירם ברוכיאן  60', 79'   | (סיקור) | פאבל ברוז'ק  29' | אצטדיון טדי ירושלים, ישראל צופים: 17,900 שיפוט: פאולו טגליאבנטו (איטליה) |
| 0 | 1 | 2 | 3 | 4 |
| --- | --- | --- | --- | --- |
| 6 באוגוסט 2008 | פולין ויסלה קרקוב | 5–0 | ישראל בית"ר ירושלים | סטאדיון מייסקי קרקוב פולין צופים: 9,500 שיפוט: דוארטה גומס (פורטוגל) |
| 6 באוגוסט 2008 | מאורו קנטורו  9'    קלבר דה לימה  25'  פאבל ברוז'ק  36'   ג'וניור דיאס  57'  אנדז'יי נדזליאן  87' | (סיקור) |  | סטאדיון מייסקי קרקוב פולין צופים: 9,500 שיפוט: דוארטה גומס (פורטוגל) |
סטטיסטיקה

הסטטיסטיקה אינה כוללת את סיבובי המוקדמות.
סטטיסטיקה > מלכי השערים

| דירוג | שחקן | קבוצה | שערים | דקות |
| --- | --- | --- | --- | --- |
| 1 | ארגנטינה ליונל מסי | ספרד ברצלונה | 9 | 982 |
| 2 | אנגליה סטיבן ג'רארד | אנגליה ליברפול | 7 | 580 |
| 2 | גרמניה מירוסלב קלוזה | גרמניה באיירן מינכן | 7 | 680 |
| 4 | ארגנטינה ליסנדרו לופס | פורטוגל פורטו | 6 | 943 |
| 5 | טוגו עמנואל אדבאיור | אנגליה ארסנל | 5 | 627 |
| 5 | איטליה אלסנדרו דל פיירו | איטליה יובנטוס | 5 | 688 |
| 5 | חוף השנהב דידייה דרוגבה | אנגליה צ'לסי | 5 | 702 |
| 5 | הולנד רובין ואן פרסי | אנגליה ארסנל | 5 | 716 |
| 5 | צרפת תיירי הנרי | ספרד ברצלונה | 5 | 717 |
| 5 | צרפת כרים בנזמה | צרפת אולימפיק ליון | 5 | 731 |
מקור: Top Scorers - Final - Wednesday 27 May 2009 (after match)
סטטיסטיקה > מלכי הבישולים

| דירוג | שחקן | קבוצה | בישולים | דקות |
| --- | --- | --- | --- | --- |
| 1 | ספרד צ'אבי | ספרד ברצלונה | 7 | 971 |
| 2 | צרפת פרנק ריברי | גרמניה באיירן מינכן | 6 | 712 |
| 3 | ספרד ססק פברגאס | אנגליה ארסנל | 5 | 810 |
| 3 | ארגנטינה ליונל מסי | ספרד ברצלונה | 5 | 927 |
| 3 | אנגליה פרנק למפארד | אנגליה צ'לסי | 5 | 967 |
| 6 | דנמרק אנדרס דו | דנמרק אולבורג בולדספילקלוב | 4 | 266 |
| 6 | ברזיל ז'וניניו | צרפת אולימפיק ליון | 4 | 613 |
| 6 | פורטוגל ראול מיירלש | פורטוגל פורטו | 4 | 840 |
| 9 | ברזיל סאביו | קפריסין אנורתוסיס פמגוסטה | 3 | 333 |
| 9 | גרמניה מסוט אוזיל | גרמניה ורדר ברמן | 3 | 532 |
| 9 | ויילס ריאן גיגס | אנגליה מנצ'סטר יונייטד | 3 | 645 |
| 9 | גרמניה מירוסלב קלוזה | גרמניה באיירן מינכן | 3 | 654 |
| 9 | איטליה לוקה טוני | גרמניה באיירן מינכן | 3 | 679 |
| 9 | צרפת תיירי הנרי | ספרד ברצלונה | 3 | 702 |
| 9 | אנגליה ויין רוני | אנגליה מנצ'סטר יונייטד | 3 | 954 |
מקור:
הערות שוליים

↑  "Statistics — Tournament phase — Assists". UEFA.com. Union of European Football Associations. נבדק ב-20 במרץ 2015. {{cite web}}:  (עזרה)
| עונות בגביע אירופה לאלופות ובליגת האלופות |
| --- | --- | --- |
| גביע אירופה לאלופות | 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 |  |
| ליגת האלופות | 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
פטר גולאצ'י

פטר גולאצ'י (בהונגרית: Péter Gulácsi, נולד ב-6 במאי 1990 בבודפשט שבהונגריה) הוא כדורגלן הונגרי המשחק בר.ב. לייפציג ובנבחרת הונגריה בעמדת השוער.
קריירת מועדונים

גולאצ'י שיחק כנער במועדון מ.ט.ק. בודפשט, ושימש שוער שני בקבוצה הבוגרת בשנת 2007. באותה שנה עבר גולאצ'י לליברפול, ושימש שוער מחליף לפפה ריינה ובראד ג'ונס, כשבמקביל הוא עורך הופעות בעיקר בקבוצת המילואים. בינואר 2009 יצא גולאצ'י להשאלה מליברפול להרפורד יונייטד, ששיחקה אז בליגת הפוטבול ליג הראשונה. גולאצ'י ערך 18 הופעות בעונה זו, והתחרה על מקום בהרכב עם השוערים דארן רנדולף וקרייג סאמסון. בסיום העונה גולאצ'י ירד ליגה עם הרפורד יונייטד, וחזר לליברפול בסיום ההשאלה. במהלך שנת 2010 הושאל גולאצ'י פעמיים לטרנמיר רוברס לתקופות קצרות, כאשר היה מדובר בהשאלות דחופות שנבעו מהצורך של טרנמיר רוברס בשוערים. סך הכל ערך גולאצ'י חמש הופעות בתקופת ההשאלה הראשונה באפריל 2010, ועוד 12 הופעות בתקופת ההשאלה השנייה בין ספטמבר לנובמבר 2010. לאחר תקופה זו, חזר גולאצ'י לליברפול, והמשיך להיות שוער מחליף. בעונת 2011/12 הושאל גולאצ'י להאל סיטי מהצ'מפיונשיפ, שם הפך מיד לשוער הראשי. גולאצ'י נפצע במשחק ליגה בדצמבר 2011, וחזר לליברפול כדי לעבור טיפולים. באפריל 2012 ליברפול סיימה את ההשאלה להאל, מאחר שסבלה ממצוקת שוערים, וגולאצ'י חזר לליברפול. גולאצ'י נשאר בליברפול עד לקיץ 2013, בו עזב את הקבוצה מבלי לערוך ולו הופעה אחת במשחק רשמי על אף שהשתייך לסגל הקבוצה במשך תקופות בהן לא היה מושאל לקבוצות אחרות.
בקיץ 2013 חתם גולאצ'י ברד בול זלצבורג מהבונדסליגה האוסטרית על חוזה לארבע שנים. גולאצ'י עבר בהעברה חופשית לאחר שהסתיים חוזהו בליברפול. את הופעת הבכורה בקבוצה ערך גולאצ'י בניצחון 0–9 על אוניון זנקט פלוריאן מהליגה האוסטרית השלישית, במשחק במסגרת הגביע האוסטרי. ביולי 2013 ערך את הופעת הליגה הראשונה שלו, בניצחון החוץ 1–5 על וינר נוישטאדט. בעונת הבכורה שלו בקבוצה, 2013/14 ערך גולאצ'י 31 הופעות ליגה, והקבוצה ספגה 35 שערים בסך הכל ב-36 משחקים, הכי מעט בבונדסליגה האוסטרית. גולאצ'י זכה עם רד בול זלצבורג בעונה זו באליפות, בפער של 18 נקודות מהמקום השני. גולאצ'י השלים באותה עונה דאבל, לאחר ניצחון 2–4 בגמר הגביע האוסטרי על סנקט פלטן. בעונת 2014/15 הגנו רד בול זלצבורג וגולאצ'י על תואר האליפות, וזכו שוב בגביע האוסטרי. במשחק הגמר מול אוסטריה וינה, הורחק גולאצ'י בכרטיס אדום בדקה ה-43, אך על אף החסרון המספרי, הגיעה זלצבורג להארכה לאחר 0-0 בתום 120 דקות, וניצחה 0–2.
בקיץ 2015 עבר גולאצ'י למועדון אחר מקבוצת רד בול, ר.ב. לייפציג, ששיחקה אז בבונדסליגה השנייה בגרמניה. ר.ב. לייפציג שילמה לרד בול זלצבורג שלושה מיליון לירה שטרלינג דמי העברה. גולאצ'י ערך 14 הופעות בעונת הבכורה שלו בלייפציג, 2015/16. בעונה זו שימש בעיקר שוער משנה לפאביו קולטורטי הוותיק. גולאצ'י ור.ב. לייפציג העפילו בתום אותה עונה לבונדסליגה לראשונה בהיסטוריה. בעונת 2016/17 הפך גולאצ'י לשוער הראשון וקולטורטי ירד לספסל. גולאצ'י הציג יכולת טובה מאוד בעונה זו, בה הפתיעה לייפציג וסיימה במקום השני בבונדסליגה עם 67 נקודות, כבר בעונת הבכורה של המועדון בבונדסליגה. בעונת 2017/18 המשיך גולאצ'י להציג יכולת טובה מאוד, שזיכתה אותו בתואר שוער העונה של מגזין הספורט הגרמני קיקר. גולאצ'י וקבוצתו ר.ב. לייפציג השתתפו לראשונה בהיסטוריית המועדון בליגת האלופות, בה סיימו במקום השלישי בשלב הבתים, ומשם נשרו אל הליגה האירופית, והגיעו עד לרבע הגמר, שם הודחו על ידי אולימפיק מרסיי, כשגולאצ'י סופג חמישה שערים בהפסד 2–5 במשחק הגומלין.
קריירה בינלאומית

בשנת 2009 השתתף גולאצ'י עם נבחרת הונגריה עד גיל 20 במונדיאל עד גיל 20 שנערך במצרים. בטורניר זה מילא גולאצ'י תפקיד חשוב כאשר בשמינית הגמר מול צ'כיה עצר שלושה פנדלים בבעיטות ההכרעה, וסייע לנבחרתו להעפיל לרבע הגמר בו ניצחה הונגריה 2–3 את איטליה. בחצי הגמר הפסידה הונגריה 2–3 לגאנה, ובמשחק על המקום השלישי ניצחה את קוסטה ריקה בבעיטות הכרעה 0–2, כאשר גולאצ'י עצר שלוש בעיטות של קוסטה ריקה.
במאי 2008 זומן גולאצ'י לראשונה לסגל נבחרת הונגריה, אך לא שותף בתיקו 1-1 מול נבחרת קרואטיה. גם בשנת 2012 קיבל גולאצ'י זימון, אך לא שותף. את הופעת הבכורה שלו בנבחרת הונגריה הבוגרת, ערך גולאצ'י ביוני 2014 בתיקו 2-2 מול נבחרת דנמרק. גולאצ'י זומן לסגל ההונגרי ליורו 2016, אך לא שותף בו, ושימש שוער מחליף לגאבור קיראי. לאחר פרישתו של קיראי מנבחרת הונגריה בשנת 2016 לאחר 18 שנים במדים הלאומיים, קיבל גולאצ'י את אפודת השוער הראשון לקראת מוקדמות מונדיאל 2018.
תארים

אליפות הבונדסליגה האוסטרית: 2013/14, 2014/15
הגביע האוסטרי: 2013/14, 2014/15
הגביע הגרמני: 2021/2022, 2022/2023
הסופר קאפ הגרמני: 2023
פונקציה בוליאנית

פונקציה בוליאנית (לעיתים נקראת פְּרוֹפּוֹזִיצְיה או פְּרֵדִיקָט) היא פונקציה המתאימה בין ערכים בקבוצה מסוימת (תחום) לבין קבוצה בת שני ערכים (טווח), אשר מבטאים הבחנה דיכוטומית בין ערך "אמת" ו"שקר".
הגדרה פורמלית

בשפה המתמטית פונקציה f תקרא בוליאנית אם היא פונקציה  f:X\rightarrow \{0,1\} וזו מקיימת את הגדרת פונקציה (חד ערכית)
בפרט 0 ו-1 יכולים לבטא כל שני ערכים כלשהם כמו למשל אמת או שקר, כן או לא וכדומה לכך
הרחבת הנושא

לוגיקה בוליאנית הוא ענף בלוגיקה מתמטית ובאלגברה בוליאנית המקבל את שמו ממפתחה ראשון, ג'ורג' בול. ענף זה עוסק בפסוקים אלגבריים שערכי איבריהם אמת או שקר בלבד. הערכים מיוצגים על ידי הסימונים  '1'\  ("אמת") ו-  '0'\  ("שקר") בהתאמה. לענף שימוש רב בתחשיב פסוקים, באלקטרוניקה ובמדעי המחשב.
במדעים הפורמליים, מתמטיקה, לוגיקה מתמטית, סטטיסטיקה והתחומים היישומיים שלהם, פונקציית ערך-בוליאני משמשת אף כפונקציה מתארת, פונקציית בוחן, פרדיקט או פרופוזיציה.
מדעי המחשב

בתוכנות עריכה של שפות תכנות, ניתן להגדיר משתנה בוליאני שערכו אמת או שקר. פונקציה רווחת היא if הבודקת האם מתקיים שביטוי מסוים הוא אמת או שקר, ובהתאם מוציעה לפועל פקודה/ות מסוימת, אחרת (else) מוציאה לפועל פקודה/ות אחרת. 
למשל (בצורה של פסאודו קוד):
if (age > 18)
    print ("בגיר")
else 
    print ("קטין")
ראו גם

לוגיקה בוליאנית
לקריאה נוספת

Brown, Frank Markham (2003), Boolean Reasoning:  The Logic of Boolean Equations, 1st edition, Kluwer Academic Publishers, Norwell, MA.  2nd edition, Dover Publications, Mineola, NY, 2003.
Kohavi, Zvi (1978), Switching and Finite Automata Theory, 1st edition, McGraw–Hill, 1970.  2nd edition, McGraw–Hill, 1978.
Korfhage, Robert R. (1974), Discrete Computational Structures, Academic Press, New York, NY.
Mathematical Society of Japan, Encyclopedic Dictionary of Mathematics, 2nd edition, 2 vols., Kiyosi Itô (ed.), MIT Press, Cambridge, MA, 1993.  Cited as EDM.
Minsky, Marvin L., and Papert, Seymour, A. (1988), Perceptrons, An Introduction to Computational Geometry, MIT Press, Cambridge, MA, 1969.  Revised, 1972.  Expanded edition, 1988.
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
פסילוי

ערך זה עוסק בחיל רגלים בצבאות יוון העתיקה. אם התכוונתם לכינוי הלטיני לאדם כבד לשון, ראו .
פסילוי מוקמו בדרך כלל לפני המערך הרגלי העיקרי בצבאות יווניים והלניסטיים
פְּסִילוֹי (מיוונית עתיקה: ψιλοί, וביחיד ψιλός, "פסילוס") היו סוג של חיל רגלים קל בצבאות יוון העתיקה. החימוש של חיילים אלה היה דל, וכלל לרוב כידוני הטלה, קשתות, קלע וכדומה. על פי רוב היו החיילים חסרי מיגון. חיילים בחיל זה אבטחו את אגפי הפלנקס, והתפרסו לפניו למנוע מקשתי האויב לפגוע בו. בצבאם של פיליפוס השני וצבאו של אלכסנדר הגדול הפסילוי התפרסו בין יחידות הפלנקס על מנת לעזור לחיל מגושם זה בשטח קשה למעבר. צבאות אחרים השתמשו בחיילים אלו לתמיכה בפרשים.
ראו גם

לוחמה יוונית בעת העתיקה
לוחמה בתקופה ההלניסטית
ערך זה הוא קצרמרבנושא צבא. אתם מוזמנים לתרום לוויקיפדיה ו.
פני

ערך זה עוסק במטבע בעל ערך נמוך במספר ארצות. אם התכוונתם למשמעות אחרת, ראו .
3 פני בריטי מ-1962
פני ויקטוריאני
פני Maundy ויקטוריאני מכסף
פני (Penny) הוא מטבע קטן בערכו הקיים (או שהיה קיים בעבר) במספר מדינות דוברות אנגלית. לפני שתי צורות ריבוי הנבדלות במשמעותן. "פנס" (Pence) היא צורת הריבוי הכללית, בעוד ש"פניז" (Pennies) הוא צורת הרבים של מטבע הפני עצמו. לדוגמה, חמישה פניז הם בהכרח חמישה מטבעות בני פני אחד, בעוד שחמישה פנס מבטאים אותו שווי כספי, אך ללא תלות בסוג המטבע או באופן התשלום (למשל מטבע בודד של חמישה פנס, או המחאה בשווי זהה). על הפני הבריטי בן זמננו מופיעה דיוקן המלכה אליזבת השנייה ומצדו האחורי שער מתרומם - סמל ארמון וסטמינסטר והפרלמנט הבריטי.
בממלכה המאוחדת פני הוא כיום החלק המאה של ליש"ט, או חמישית של שילינג, אך לפני המעבר לשיטה העשרונית ב-1971 פני היה החלק ה-12 של שילינג והחלק ה-240 של ליש"ט. עד סוף המאה ה-18 הפני היה עשוי מסגסוגת של כסף. מ-1797 ואילך הפני עשוי ארד, אך במהלך השנים הונפקו סטים במהדורות מיוחדות (Maundy Sets) אשר כללו פני מכסף סטרלינג. המהדורות הללו שימשו בטקס דתי שנערך מדי שנה.
מ-1993 עשוי הפני הבריטי פלדה מצופה ארד. השינוי בסוג הסגסוגת נועד להבטיח שאוטומטים מופעלי מטבעות יוכלו לזהות את המגנטיות של המטבע.
פני הוא כיום ההילך החוקי בעל הערך הנמוך ביותר, אך בעבר היו מטבעות של חצי פני (חצי הפני העשרוני בוטל כהילך חוקי ב-1984. חצי הפני הקדם-עשרוני בוטל עוד ב-1969) ושל פרד'ינג שערכו היה רבע פני (הנפקתו הופסקה ב-1956, הוא בוטל כהילך חוקי ב- 1960). בימי ויקטוריה הוכנסו למחזור מטבעות בעריכים נמוכים אף יותר: חצי פרד'ינג, שליש פרד'ינג, ובמלטה, שהייתה מושבת חסות בריטית באותה תקופה, הונהג אף מטבע בשווי רבע פרד'ינג, כלומר החלק ה-3840 של ליש"ט.
פני במדינות שונות

בארצות הברית ובקנדה פני הוא כינוי עממי למטבע של סנט אחד. הפני האמריקני הוא המטבע הראשון שהוטבע בארצות הברית והמטבע שמוטבע בכמות הרבה ביותר במדינה, בעוד שבקנדה הוצא המטבע הזה במאי 2012 מהמחזור. בארצות הברית המטבע עשוי מאבץ מצופה נחושת.
באירלנד פני היה החלק ה-100 של הלירה האירית (פונט), והיה בשימוש עד המעבר לאירו ב-2002. כמו בממלכה המאוחדת, פני היה החלק ה-240 של הפונט לפני המעבר לשיטה העשרונית.
גם באוסטרליה, ניו זילנד ודרום-אפריקה היו מטבעות של פני לפני החלפת הליש"ט במטבעות לאומיים עצמאיים שהותאמו לשיטה העשרונית, תהליך שראשיתו בדרום אפריקה ב-1960.
הערות שוליים

↑  Values of Coins of the UK - Fractional Farthings
↑  US mint
פטר ברזיצה

| --- | --- |
אין תמונה חופשית
 לידה:  1917 האימפריה האוסטרו-הונגרית 
 מדינה:  המדינה העצמאית של קרואטיה 
 
פטאר ברזיצה (בקרואטית: Petar Brzica) היה פושע מלחמה קרואטי שפעל במלחמת העולם השנייה. הוא נודע לשמצה עקב מספרם הרב של הסרבים שרצח בסכין. ברזיצה היה חבר בארגון הנוער הלאומני הקרואטי של האוסטאשה, וסוהר במחנה ההשמדה יאסנובאץ.
סטודנט וחבר באוסטאשה

ברזיצה היה סטודנט למשפטים ורפואה במכללה הפרנציסקנית בשירוקי ברייג, והיה גם חבר במסדר הפרנציסקני ובתנועת "הצלבנים" (Krizari). משכשל בלימודיו, הצטרף לשורות הנוער האוסטאשי.
"משסף הגרונות"

פטאר ברזיצה ידוע לשמצה כ"מלך משספי הגרונות" עקב המספר הגדול של הסרבים שנרצחו על ידיו. הם הובאו למחנה ביאסנובאץ בליל 29 באוגוסט 1942. ברזיצה שיסף בין 1,200 ל-1,360 גרונות, וזאת על ידי שימוש בסכין "סרבוסייק", שהורכבה על כפפה. מילה פריגאנוביץ' הודה שהרג באותו אירוע 1,100 איש, ועינה קשות פלוני ושמו ווקאסין. הוא גם אמר שאנטה זרינושיץ' ופלוני סיפקה הרגו כ-600 אסירים לכל אחד.
"הפרנציסקני פרו ברזיצה, אנטה זרינושיץ', סיפקה ואנוכי, הימרנו על-אודות מי יוכל לשסף יותר גרונות באותו לילה. הרצח החל .... הפרנציסקני פרו ברזיצה ניצח בהתערבות בשספו 1,360 גרונות."
זרינושיץ' הודה בפני העד ליובומיר שאריץ', ופריגאנוביץ' בפני נדה זץ'.
ברזיצה גם השתתף במסיבת השחרור של איביצה מאטקוביץ' ממשרתו כמנהל, ולפי יעקב דאנון, השתתף בהריגתו של אסיר אחד במו ידיו, יחד עם סטויצ'יץ' יוסו והירשברגר ניקולה.
הבריחה

ברזיצה נמלט מקרואטיה בסוף המלחמה, וכנראה הגיע לארצות הברית בסיוע הוותיקן. שמו היה ברשימת שמות של נאצים נמלטים שניתנה מהארגון להגירה יהודית לממשלת ארצות הברית, אך ברזיצה לא נמצא.
הערות שוליים

↑  אברו מנהטן, "The Vatican's holocaust", עמ' 27–28. ועדת-החקר הממלכתית של קרואטיה בדבר חקר פשעי-הכוחות הכובשים ועוזריהם, עמ' 72, 74. שמות ברזיצה ואנטה זרינושיץ' שם. דרגותיהם: סגן ורב-סמל בהתאם. וכן ראו אזכור של "הסגן ברזיצה" בעדות המצויה ב-"Secanja Jevreja na logor Jasenovac", עמ' 159.
↑  לקוח מעדות הניצול ד"ר נדה זץ', שבפניו הודה פריגאנוביץ' בטרם נלקח לאשפוז מטעמים פסיכוגניים, בינואר 1943. ר' בולאייץ', Dr. Bulaijc, Milan, 'The Role of the Vatican in the Breakup of the Yugoslav State'(בלגראד, 1994). ע' 156-157
↑  ניקולה ניקוליץ' בספרו, "Jasenovacki logor", גורס שברזיצה הרג 640 איש (עמ' 282). מספר זה אינו מניח את הדעת, שכן הוא נמוך בהשוואה לכל גרסה אחרת, או לפי ההיגיון הבריא, בהסתכל בזוועות אוסטאשה אחרות. השימוש בסכין ה"סרבוסייק" או "גראביסו" הוא שאפשר זאת. אברו מנהטן, "The Vatican's holocaust, עמ' 48."
↑  Dinko Sakic trial, Ljubomir Saric testimony,15.4.1999, at: http://public.carnet.hr/sakic/hinanews/arhiva/9904/hina-15-g.html
↑  וועדת-החקר הממלכתית, עמ' 50.
פירורא

| --- | --- |
 לידה:  שנות ה־60 של המאה ה־1 לפנה״ס 
 פטירה:  5 לפנה״ס פראה 
 מקום קבורה:  ירושלים 
 
פירורא (ביוונית: Φερώρας, פֶרוֹראס; המאה ה-1 לפנה"ס - 5 לפנה"ס) היה אחיו של הורדוס מלך יהודה, טטרארכוס (נסיך) באישור הרומאים, שהסתבך בשורת קנוניות מורכבות בחצר המלוכה.
פירורא כאח מסור

פירורא היה בנם של אנטיפטרוס האדומי וקיפרוס, אחיהם של הורדוס, פצאל, יוסף ושלומית. משפרצה התמרדותו של מתתיהו אנטיגונוס השני החשמונאי בחסותם של הפרתים נגד הרומאים (37-40 לפנה"ס), שרת יוסף בצבאו של הורדוס, ובמהלך הקרבות נהרג. ראשו נערף מעליו בהוראת אנטיגונוס למרות שפירורא נכון היה לשלם 50 כיכר תמורת גווית החלל. במהלך אירועים אלה נבנתה מחדש מצודת אלכסנדריון (38 לפנה"ס), לאחר שנהרסה בידי גביניוס הרומי 19 שנה לפני כן. היה זה מבצע שנוהל על ידי פירורא בהוראת הורדוס. הלה בנה תחילה ביצורים ארעיים קודם שחוזקו בזמן הקרבות.
מעמדו של פירורא

פירורא עמד כמעט לאורך כל הדרך בצלו של הורדוס, ורישומו לא ניכר על דפי ההיסטוריה. הורדוס מינה אותו לטטרארכוס (נסיך-שליט) בעבר הירדן ודאג שהמינוי יקבל אישור קיסרי רשמי. מדי שנה הפיק השטח תנובה רווחית בגובה של 100 כיכר.
ב-31 לפנה"ס, ערב צאתו לרודוס להיפגש עם אוגוסטוס, המנצח הקיסרי כדי להביע בפניו נאמנות ולבקש אישור למעמדו המלכותי, הפקיד הורדוס את סמכויותיו בידי אחיו פירורא. הוא כלא את אמו קיפרוס ואחותו ואת כל הקרובים במצדה, והנחה את אחיו לתפוס את השלטון אם ישמע שאונתה לו להורדוס רעה.
הורדוס השיא לפירורא את "אחות אשתו", כשהוא מצרף כנדוניה סכום נכבד של 300 כיכר. כפי הנראה, מדובר באחותה של מרים החשמונאית. לאחר שאשה זו נפטרה, ככל הנראה בשנת 20 לפנה"ס, אירס לו הורדוס את בתו הגדולה ממרים, שלומציון, אולם פירורא התחמק מנישואין אלה כי התאהב בשפחתו. כעבור זמן, ביקש הורדוס מפירורא לשאת את בתו השנייה ממרים, קיפרוס. פירורא הסכים וגירש את אשתו, ממנה כבר היה לו בן, אולם ממש לפני מועד החתונה חזר לאהובתו. שלומית ביקשה מהורדוס להשיא את בתו ממרים לבנה מקוסטובר, אולם פירורא שכנע אותו לשנות את האירוסין והנערה נישאה לבנו הצעיר.
קנוניות בחצר המלוכה

שלומית ופירורא ביקשו לערער עד כמה שאפשר את מעמדם של בני מרים החשמונאית, אשת הורדוס. פירורא סכסך בין אלכסנדר לבין אביו הורדוס בטענה כי הורדוס חושק בגלפירה, אשת אלכסנדר, וכי אינו יכול לכבוש את יצרו כלפיה. הורדוס נזף בפירורא, וזה גלגל את האשמה על אחותו שלומית, והיא – עליו. בתגובה גירש הורדוס את שניהם מעל פניו.
בנסיבות אחרות זמם אלכסנדר להמית את הורדוס ביריית חץ בתאונת ציד מבוימת. משנחשפה מזימתו התוודה לפני הורדוס אביו וגלגל את יריעת האשמה גם על גבם של אנשי חצר רבים, ובכללם פירורא ושלומית. זאת כדי להיפרע מיריביו-מתחריו ולהורידם יחד עמו אל הקבר. למאשימים הצטרף גם ארכלאוס מלך קפדוקיה, חותנו של אלכסנדר, בטענה כי רוקמי המזימה הטעו וסחפו לתוכם את אלכסנדר הצעיר והבלתי מנוסה והעלוהו על דרך הפשיעה.
בסופו של דבר שימשו הן פירורא והן שלומית בהרכב השיפוט שדן את אלכסנדר ואת אחיו אריסטובולס, וזאת בהנחיית הורדוס המלך.
לאחר שסירבו מנהיגי הפרושים להישבע למלך ולקיסר, אשתו של פירורא שילמה עבורם את הקנס שהורדוס הטיל עליהם. כהוקרת תודה, כמה מהם ניבאו לה כי בתום כהונת בית הורדוס עתידה המלוכה לעבור לידי פירורא וביתו. בהיוודע הדבר להורדוס הוא הוציא להורג את הפרושים המנבאים, והאשים את אשתו של פירורא  בסכסכנות (בשיתוף אמה ואחותה ודוריס, אמו של אנטיפטרוס) ובהעלבת בנותיו הבתולות. הוא דרש מפירורא לגרש את רעייתו לאלתר, אולם פירורא, ש"היה משועבד לאשתו", סירב בתוקף לכך והצהיר שהוא מעדיף למות מאשר לחיות בלעדיה. בתגובה לכך, גירש הורדוס את הזוג לטטרארכיה של פירורא בעבר הירדן.
מותו

פירורא נשבע שלא ישוב לירושלים עד שישמע שהורדוס מת. הוא לא שב לעולם על אף הפצרתו של אחיו הורדוס בשעה שנפל למשכב חולי. הורדוס, לעומתו, בא לבקר את פירורא כשזה חלה, למרות שפירורא לא ביקש שיבוא. כשמת פירורא, הובאה גופתו לירושלים לטקס לוויה גדול. לדעת כמה מעבדיו המשוחררים, הייתה זו אשתו שהרעילה את מזונו. הם סיפרו להורדוס שפירורא חלה מיד לאחר שאכל "תבשיל מוזר" שהכינה לו אשתו, כאשר יומיים קודם לכן הביאו אמה ואחותה "אשה מארץ ערב", כדי שתכין שיקוי אהבה לפירורא. לאחר חקירה של אנשים רבים, סופר להורדוס שבנו אנטיפטרוס העביר סם מוות לפירורא כדי לרצוח את הורדוס בזמן שאנטיפטרוס עצמו שוהה ברומא, ופירורא הפקיד את הסם אצל אשתו. הורדוס ציווה עליה להביא אליו את הסם, היא העמידה פנים שהיא הולכת להביא אותו, אולם כדי להציל את עצמה ממוות בעינויים, ניסתה להתאבד בקפיצה מהגג. אלא שהיא לא נפגעה מהקפיצה, וכשהוחזרה לחקירה על ידי הורדוס, סיפרה לו שבזמן שישב ליד מיטתו של פירורא הגוסס, הוא ביקש ממנה להשמיד את הסם. היא עשתה זאת, אך השאירה קצת לעצמה בשל הפחד מפני הורדוס עצמו.
הערות שוליים

↑  אברהם שליט, הורדוס המלך, עמ' 377, הערה 25.
1 2  אריה כשר, אליעזר ויצטום, הורדוס, מלך רודף ורדוף, פרק שלושה עשר, עמ' 256.
↑  יוסף בן מתתיהו, תולדות מלחמת היהודים עם הרומאים, ספר א, פרק כד, פסקה ה, סעיפים 484-483.
↑  יוסף בן מתתיהו, קדמוניות היהודים, ספר 16, פרק ז, פסקה ג, סעיפים 199-194; ספר 17, פרק א, פסקה ג, סעיף 22.
↑  יוסף בן מתתיהו, קדמוניות היהודים, ספר 16, פרק ז, פסקה ו, סעיפים 228-227.
↑  יוסף בן מתתיהו, קדמוניות היהודים, ספר 17, פרקים ב-ג, סעיפים 35-33, 50-41, 58.
↑  יוסף בן מתתיהו, מלחמת היהודים, ספר א, פרק כט, פסקאות א-ב, סעיפים 572-568.
↑  יוסף בן מתתיהו, קדמוניות היהודים, ספר 17, פרקים ג-ד, סעיפים 65-58.
↑  יוסף בן מתתיהו, מלחמת היהודים, ספר א, פרק ל, פסקה א, סעיפים 583-582; פסקאות ה-ו, סעיפים 597-592.
פסילוטים

| פסילוטים |
| --- | --- |

מיון מדעי
ממלכה:: צומח
קבוצה:: שרכים
מערכה:: חשוכי עלים
מחלקה:: פסילופיטאים
סדרה:: פסילופיטים
משפחה:: פסילוטים
סוגים
 Psilotum  Tmesipteris
שם מדעי
 Psilotaceae ‏Griffith & Henfrey, 1855
פסילוטים (שם מדעי: Psilotaceae) היא משפחה יחידה בסדרת הפסילופיטים שהם צמחים וסקולריים חסרי זרע.
במשפחה זו ישנם רק 2 סוגים: Psilotum וTmesipteris.
אלו שרכים נמוכים בעלי קצוות צהובים והם נפוצים באוסטרליה, ניו זילנד וניו קלדוניה.
פטר פישר

| --- | --- |

 לידה:  יולי 1929 בודפשט, ממלכת הונגריה 
 פטירה:  18 במרץ 2013 (בגיל 83) לונדון, הממלכה המאוחדת 
 מדינה:  הונגריה, הממלכה המאוחדת 
 השכלה:  האוניברסיטה לתאטרון ולקולנוע 
 תקופת הפעילות:  מ-1953 
 בן או בת זוג:  פלורה קאדאר 
 
אשתו הראשונה
פטר פישר (בהונגרית: Fischer Péter;‏ בודפשט, יולי 1929 – לונדון, 18 במרץ 2013), שם "הבמה" שלו היה: Peter Fisher. פישר היה בעלה של השחקנית פלורה קאדאר, אחיו של הפסנתרן והמנצח ג'רג' פישר, אחיינו של המנצח שאנדור פישר, בן דודם של אדם פישר ושל איוואן פישר. הוא היה אחד הצלמים הידועים ביותר של הקהילה היהודית הבריטית וצלם העיתונות של הג'ואיש כרוניקל, שהוא העיתון המרכזי של יהדות בריטניה.